REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/42-25

18. mart 2025. godine

B e o g r a d

Z A P I S N I K

19. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 18. MARTA 2025. GODINE

 Sednica je počela u 10.30 časova.

 Sednicom je predsedavala Milica Nikolić, predsednik Odbora.

 Sednici su prisustvovali članovi Odbora: Nikola Bokan, Jasmina Palurović, Olja Petrović, Snežana Jovanović, Risto Kostov, Sanja Jefić Branković, Miloš Gnjidić, Dijana Radović, Vesna Nedović, Uroš Đokić i Dragan Nikolić.

 Sednici Odbora prisustvovao je i Branko Pavlović, zamenik člana Odbora Ane Krstić.

 Sednici nisu prisustvovali članovi Odbora: Goran Petrović, Tatjana Pašić, Danijela Nestorović i Slobodan Petrović, kao ni njihovi zamenici.

 Na predlog predsednika, Odbor je jednoglasno, sa 13 glasova, utvrdio sledeći

**D n e v n i r e d:**

- Usvajanje zapisnika sa Osamnaeste sednice Odbora.

1. Donošenje odluke o izmeni Odluke o organizovanju Trećeg javnog slušanja na temu „Predstavljanje nacrta zakona o izmenama i dopunama Zakona o jedinstvenom biračkom spisku, koji su pripremljeni u okviru Radne grupe za unapređenje izbornog procesa“, (broj predmeta: 06-2/21-25-2);
2. Davanje mišljenja Ustavnom sudu povodom inicijative za pokretanje postupka za ocenu ustavnosti odredaba člana 2. tač. 3), 5) i 10), čl. 9. i 14. i člana 16. stav 1. Zakona o arhivskoj građi i arhivskoj delatnosti ("Službeni glasnik RS", broj 6/20), (broj predmeta: 011-2494/24).

**Prva tačka dnevnog reda**

Odbor je većinom glasova (12 glasova za, 1 uzdržan), doneo odluku o izmeni Odluke o organizovanju Trećeg javnog slušanja na temu „Predstavljanje nacrta zakona o izmenama i dopunama Zakona o jedinstvenom biračkom spisku, koji su pripremljeni u okviru Radne grupe za unapređenje izbornog procesa“.

**Druga tačka dnevnog reda**

Davanje mišljenja Ustavnom sudu povodom inicijative za pokretanje postupka za ocenu ustavnosti odredaba člana 2. tač. 3), 5) i 10), čl. 9. i 14. i člana 16. stav 1. Zakona o arhivskoj građi i arhivskoj delatnosti ("Službeni glasnik RS", broj 6/20)

Ustavni sud je dostavio Narodnoj skupštini, 28. oktobra 2024. godine, zahtev za dostavu mišljenja povodom inicijative za pokretanje postupka za ocenu ustavnosti odredaba člana 2. tač. 3), 5) i 10), čl. 9. i 14. i člana 16. stav 1. Zakona o arhivskoj građi i arhivskoj delatnosti ("Službeni glasnik RS", broj 6/20), kao i odredaba ovog zakona u celini (broj predmeta: 011-2494/24).

 Dopisom od 27. decembra 2024. godine, Vlada je uputila Narodnoj skupštini mišljenje povodom inicijative za pokretanje postupka ocene ustavnosti navedenih odredaba.

 Imajući u vidu nadležnost Odbora za ustavna pitanja i zakonodavstvo koja je utvrđena čl. 48. i 242. Poslovnika Narodne skupštine, uz ova dokumenta dostavljen vam je i Predlog mišljenja Odbora Ustavnom sudu povodom predmetnog postupka koji je pripremljen u skladu sa Mišljenjem Vlade.

Većinom glasova je odlučeno da Odbor uputi Ustavnom sudu mišljenje u tekstu kako glasi ( 12 za, 1 uzdržan).

 Sednica je završena u 10.40 časova.

 Sastavni deo zapisnika čine stenografske beleške.

 SEKRETAR PREDSEDNIK

 dr Radoje Cerović Milica Nikolić